L'Ajuntament de Bétera presenta la campanya del Dia del Pare “El millor regal al comerç local”
10 de març de 2023

• Amb aquesta iniciativa es pretén conscienciar a la ciutadania de la importància de realitzar les compres en el comerç de proximitat per a aquest 19 de març.

Aquest matí l'Ajuntament de Bétera, en col·laboració amb l'Associació de Comerciants de Bétera (ACB), ha presentat la campanya del Dia del Pare que enguany té com a lema “El millor regal al comerç local” i l'objectiu del qual és la sensibilització ciutadana i que les compres, amb motiu del Dia del Pare, poden fer-les en el comerç local on trobaran tot el que estan buscant.

En aquest sentit i, tal com ha indicat l'Alcaldessa, “la regidoria de Comerç i l'ACB treballen unides amb la finalitat d'aconseguir junts un major impacte i visibilitat en aquesta mena de campanyes de promoció comercial”.

A l'acte ha assistit, l'Alcaldessa de Bétera, Elia Verdevio, el regidor de Comerç, Joaquín Gómez així com el President de l'Associació de Comerciants, José Vicente Navarro, i membres de la directiva.

La campanya ha consistit en la creació d'un cartell específic realitzat pels alumnes i les alumnes del Taller d'Ocupació Bétera V de disseny de productes gràfics que s'ha repartit per establiments comercials i llocs d'afluència de veïns i veïnes al costat d'unes bosses reutilitzables amb l'eslògan “Bétera amb el comerç local”, un bolígraf i un iman amb la mateixa imatge de la campanya.

El regidor de Comerç ha volgut agrair “la implicació de l'Associació de Comerciants en cada iniciativa així com el treball de l'alumnat del Taller d'Ocupació per la realització, un any més, del cartell promocional”.

Els establiments locals participants en aquesta iniciativa, tindran visible en el seu aparador el cartell identificatiu d'aquesta campanya, són comerços en els quals habitualment s'adquireixen detalls i regals amb motiu d'aquesta data tan assenyalada. D'aquesta manera, i fins a esgotar existències, amb cada compra per al Dia del Pare, aquests negocis oferiran als seus clients, de manera gratuïta, una bossa reutilitzable i un bolígraf a fi de fidelizar la seua clientela.

Aquestes campanyes sectorials tenen la finalitat i l'objectiu primordial que els ciutadans prenguen consciència de la importància i la necessitat de consumir producte local i d'entre tots reactivar l'economia del municipi.